Temeljem odredbe članka 62. Zakona o komunalnom gospodarstvu (“Narodne Novine” br. 68/18, 110/18 i 32/20) i članka 32. statuta Općine Sveti Filip i Jakov („Službeni glasnik Općine Sveti Filip i Jakov“ broj 02/14– pročišć. tekst, 06/14, 1/18, 1/20 i 2/21) Općinsko vijeće Općine Sveti Filip i Jakov na svojoj 17. sjednici održanoj dana 16. rujna 2024. godine donosi

**O D L U K U**

**O UKIDANJU STATUSA JAVNOG DOBRA U OPĆOJ UPORABI**

**Članak 1.**

Ovom odlukom utvrđuje se da je trajno prestala potreba za njezinim korištenjem te se ukida status javnog dobra u općoj uporabi u neotuđivom vlasništvu Općine Sv. Filip i Jakov na nekretnini označenoj kao:

* čest. kat. broj 1410/12, ukupne površine 2 m2, upisane u ZK uložak broj 3121, k.o. Sveti Filip i Jakov.

**Članak 2.**

Nakon stupanja na snagu ove Odluke, u katastarskom operatu i zemljišnim knjigama provest će se upis na način da će se brisati uknjižba javnog dobra u općoj uporabi u odnosu na nekretninu opisanu u članku 1. ove Odluke.

**Članak 3.**

Ova odluka stupa na osmog dana od dana objave u Službenom glasniku Općine Sveti Filip i Jakov .

KLASA: 940-01/24-01/15

URBROJ: --------------------

Sveti Filip i Jakov, 16. rujna 2024. godine

**OPĆINSKO VIJEĆE OPĆINE SVETI FILIP I JAKOV**

**Predsjednik Općinskog vijeća**

**Igor Pedisić**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obrazloženje**

U odnosu na čest. kat. broj 1410/12, k.o. Sveti Filip i Jakov, odluka se ponovno donosi budući da je Općinski sud u Zadru, Stalna služba u Biogradu n/m, Zemljišnoknjižni odjel Rješenjem Posl.br. Z-6852/2024 od dana 07. ožujka 2024. godine odbio prijedlog Općine Sveti Filip i Jakov za brisanje statusa javnog dobra u općoj uporabi na temelju Odluke o ukidanju statusa javnog dobra u općoj uporabi, Klasa: 363-02/23-02/03 od 14.09.2023. godine. Navedenom Odlukom nije bila navedena oznaka zemljišta glede kojeg se zahtjeva brisanje onako kako je to navedeno u zemljišnoj knjizi. Stoga se ovim putem ispravlja navedeni nedostatak i precizira katastarska čestica na koju se odnosi Odluka o ukidanju statusa javnog dobra.

KLASA: 940-01/24-01/15

URBROJ: 2198-19-03-01/04-24-1

Sveti Filip i Jakov, 9. rujna 2024. godine